Preguntes i respostes - Catalunya Democràcia Plena\nQuè pretén assolir aquesta iniciativa?\nL’assoliment d’una democràcia participativa a Catalunya, on el poble decidim de forma vinculant més sovint sobre els temes d’interès públic que es consideri necessari, sigui a proposta del Parlament o d’un percentatge de la població a determinar.\nActivar a tot el país espais l’exercici de sobiranies de forma generalitzada ja des d’ara i diàlegs constituents per definir, amb la màxima participació possible, les bases de com volem aquest país.\nCom pretén aconseguir-ho?\nOrganitzant a nivell popular i amb acord polític, espais de sobiranies i diàlegs constituents.\nSi es genera una gran onada democràtica constituent es transmetrà un missatge clar als responsables polítics per dur a terme un procés constituent orientat des del poble, i que inclogui un capítol en la constitució que estableixi que Catalunya es dota d’una democràcia participativa vinculant, així com de mecanismes per incentivar una creixent cultura participativa.\nPer què es vincula la democràcia participativa a una nova constitució?\nConsiderem que l’important per millorar la vida de les persones del país i del món, així com per frenar la destrucció del planeta, és que el poble pugui decidir directament sobre els temes que no s’estan canviant per causa d’uns pocs interessos, de desinformació, de velles inèrcies, d’acumulació de poder i de manca d’espais de decisió vinculant.\nAmb l’actual marc legal és inviable aprovar lleis per plantejar canvis de models viables i fer referèndums o processos deliberatius territorials vinculants. Fins i tot, els que s’han intentat des de Catalunya -com la Llei de consultes referendàries-, han estat recorreguts pel govern espanyol i anul·lats de seguida per part dels tribunals de l’actual règim.\nPer això, cal una reforma global de l’actual constitució o bé disposar-ne d’una de pròpia. No és una finalitat en sí mateixa, sinó un instrument necessari per millorar el país i el món.\nEs contraposa a altres iniciatives o processos participatius previstos durant el procés constituent català?\nAquesta iniciativa, com la seva predecessora La Marxa Som, no es contraposen a cap altra iniciativa similar. El sistema proposat ve de molt lluny. Es va començar a gestar la idea fa més de 10 anys, i s’inspira en moviments i models anteriors, com el que va propugnar Xirinacs, i en múltiples experiències pràctiques que demostren la seva viabilitat i agilitat de funcionament (vegeu l’apartat de referències). Ha comptat amb la participació i suport de desenes d’entitats.\nDes dels inicis ha format part de la plataforma d’entitats Reinicia (iniciativa que va quedar ralentida i de la que grans entitats ja no en formen part activa) i té la vocació de col·laborar i sumar esforços amb altres iniciatives similars que es puguin endegar des de la societat civil i des del Govern, amb esperit cooperatiu i de servei.\nConsiderem que la resta de temes no es poden resoldre a corre-cuita ni sense processos participatius veritablement extensius.\nUna democràcia participativa extensiva és una eina transversal al que cap demòcrata s’hauria d’oposar. Se centra no en el “què”, sinó en el “qui” decideix, complementàriament i subsidiària als estaments oficials existents.\nÉs una iniciativa d’horitzó només català?\nLa campanya se centra ara en el Principat de Catalunya estricte, per la conjuntura sociopolítica que viu, si bé és obert a la resta de Països Catalans i amb vocació de que el moviment d’extensió de la democràcia participativa esdevingui internacional.\nPer tot això, si estàs d’acord en que és un tema urgent i clau per entrar en un nou paradigma social i polític, et convidem a adherir-te al Manifest i a esdevenir-ne un difusor actiu!\nNomés entre tots assolirem aquest elevat i ambiciós objectiu d’esdevenir una Democràcia Plena, una veritable revolució democràtica d’estil català.\nTornar al formulari d’adhesió


Anàlisi primeres sortides outdoor Grèvol - Grèvol Salut\nCrònica del Genís Zapater\nCom a coordinador de l’àrea de Rendiment del Grèvol salut Terrassa i director de les sortides outdoor em toca comentar i valorar els dos primers entrenaments de trail. La meva valoració de les dues primeres sortides d’entrenament amb l’equip Grèvol és molt bona: estic molt content i satisfet de com s’estan fent les coses i quina direcció esta prenent tot plegat.\nTots els assistents d’ambdós entrenaments han remarcat les millores tècniques que els ha aportat l’entrenament, però sobretot haver gaudit amb les sortides. A més, han valorat molt positivament el fet de buscar sortides tècniques en terreny desconegut i exigent.\nA la primera sortida, al Pedraforca, vam organitzar un entrenament de matí molt complert on van assistir des de corredors que busquen bones posicions en curses nacionals, passant per alpinistes i escaladors i acabant també per novells en aquest esport. Tots van demostrar ganes d’aprendre i millorar, va ser una sortida fantàstica.\nLa segona sortida tenia com a objectiu reconèixer la primera part de l’Ultra Pirineu 2016 110km, una de les curses més emblemàtiques del calendari internacional i on portem un grup corredors per fer-la. L’entrenament, tot i ser sota pluja i vent, ha estat una experiència molt valuosa pels corredors per aprendre a gestionar la nutrició i el ritme i, sobretot, per fer un entrenament tècnic-específic i de motor de molta qualitat. També ha servit per solucionar dubtes que hagin pogut tenir durant altres curses o entrenaments i per parlar de l’estratègia en aquesta cursa de 110km.\nCom a coordinadors de les sortides ens vam adaptar a les capacitats i objectius de cadascú i vam aconseguir treure el màxim profit del temps per analitzar i perfeccionar els aspectes individuals de cada corredor. Vam quedar-nos amb ganes de més per seguir perfilant aspectes tècnics i millorar encara més els punts forts de cadascú, esperem seguir treballant-hi ens properes sortides.\nBen aviat tindreu més entrenaments, estem molt motivats per seguir aprenent, ensenyant i fent-nos una empresa capdavantera en la tecnificació, preparació i rehabilitació d’esportistes i amants de la muntanya.


Benicàssim comptabilitza 12 denúncies per incomplir el toc de queda\nDes de l'inici del mes de juliol s'han aconseguit les 50 infraccions de la normativa Covid-19\nSuccessos 19 de julio de 2021 Redacció\nDurant la primera setmana amb toc de queda a Benicàssim s'han comptabilitzat 12 denúncies per incomplir l'horari establit de limitació a la mobilitat, d'1.00 a 6.00 hores de la matinada.\nDes de la regidoria de Seguretat, l'edil responsable, Natividad Alonso, ha indicat que des de l'inici del mes de juliol s'han aconseguit les 50 infraccions per l'incompliment de la normativa Covid-19, com pot ser el no portar màscara (33 denúncies), per reunions que excedeixen el nombre de persones permés (2) o, des de dilluns passat, per infringir el toc de queda.\nDins de les xifres acumulades durant aquest mes de juliol, el major nombre d'infraccions comptabilitzades es refereixen a no portar màscara quan no es pot complir la distància de seguretat requerida. En aquest punt, l'alcaldessa, Susana Marqués, posa l'accent en les tres regles bàsiques per a frenar la propagació del Covid-19, «l'ús de la mascareta, mantindre la distància interpersonal establida i realitzar una freqüent rentada de mans».\nFent balanç de la primera setmana amb toc de queda en el municipi, la primer edil indica que el comportament ha sigut, en general, exemplar, «i confiem que totes les mesures adoptades per les autoritats sanitàries servisquen per a revertir la situació com més prompte millor».\nUn dels objectes del toc de queda fa referència a minimitzar l'impacte dels denominats botellons. En aquest sentit, durant el present mes de juliol s'han formulat 46 denúncies per botellons, principalment en la zona de platja i estacionaments públics, i s'espera que el toc de queda comporte una reducció d'aquesta activitat.\nBenicàssim denúncies Limitació mobilitat Policia TOC DE QUEDA